Anne Parmasto

Anne Parmasto (sündinud 13. detsembril 1952) on eesti maalikunstnik.

Ta õppis aastatel 1975–1981 ERKI-s ja lõpetas selle teatridekoratsiooni erialalhttps://www.artun.ee/stsenograafiateatridekoratsiooni-maal-2/.

Ta on töötanud villijana Tartu Õlletehases, laborandina Zooloogia ja Botaanika Instituudis, sekretärina Pimedate Ühingus, majandusosakonna juhataja asetäitjana Kalurikolhooside Liidus ja kasvatajana Balletikoolis. Pärast ERKI lõpetamist töötas ta kunstnikuna Kaubamajas, vabakunstnikuna, õppejõuna Tallinna Pedagoogilises Instituudis ja aastast 1998 Tartu Ülikooli maalikunsti õppetoolis.

Ta on aastast 1993 Kunstnike Liidu liige.

Oma suurimaks saavutuseks peab peret.

Näitused aastast 1984: Kölni kunstimessid, München, Nürnberg, Tallinna Kunstihoone galerii, Tartu Kunstimaja. 

Aastast 2000 kuulub Anne Parmasto ühismaalimist harrastavasse Austria kunstnikeühendusse Rabnitztaler Gruppe. 

Näitusi on olnud ka Tartu kunstimuuseumis (2002), Athena keskuses (2008), Tartu Kunstimajas (2010).
Esinenud alates 1984. aastast 35 isikunäitusega Eestis, Saksamaal ja USAs.

Tunnustus

 2012 Tartu Ülikooli aumärk

Isiklikku
Tema isa oli mükoloog Erast Parmasto.

Viited

Välislingid
http://www.kunstikeskus.ee/galerii/galerii_isiksus_parmasto.htm
http://www.e-kunstisalong.ee/?e=teosed&a=126
https://www.ajakiri.ut.ee/artikkel/1159

Kategooria:Eesti kunstnikud
Kategooria:Tartu Ülikooli õppejõud
Kategooria:Zooloogia ja Botaanika Instituudi koosseis
Kategooria:Eesti Kunstiakadeemia vilistlased
Kategooria:Tallinna Ülikooli õppejõud
Kategooria:Sündinud 1952